《雨中同诸老衲为左公持诵经咒》
明代·释函可

茆堂漠漠雨沉沉，破卷寒云一世心。殓后还来沙际鹤，爨馀空挂壁间琴。

久知此日无堪恋，又丧斯人更不禁。梵呗鱼声浑是泪，悲凉岂独自于今。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。